CELEX: C2004/190/23
Language: sl
Date: 2004-07-24 00:00:00
Title: Zadeva C-249/04: Predlog za sprejem predhodne odločbe na podlagi sodbe Cour du travail de Liège, section de Neufchâteau (Belgija) z dne 9. junija 2004 v zadevi José Allard proti Institut national d'assurance sociale pour travailleurs indépendants (INASTI)

24.7.2004   
            
            
               SL
            
            
               Uradni list Evropske unije
            
            
               C 190/14
            
         Predlog za sprejem predhodne odločbe na podlagi sodbe Cour du travail de Liège, section de Neufchâteau (Belgija) z dne 9. junija 2004 v zadevi José Allard proti Institut national d'assurance sociale pour travailleurs indépendants (INASTI)
   (Zadeva C-249/04)
   (2004/C 190/23)
   Cour du travail de Liège, section de Neufchâteau (Delovno sodišče v Liègu, Oddelek Neufchâteau) je s sodbo z dne 9. junija 2004 v zadevi José Allard proti Institut national d'assurance sociale pour travailleurs indépendants (INASTI), ki ga je sodno tajništvo prejelo dne 11. junija 2004, Sodišču Evropskih skupnosti predložila predlog za sprejem predhodne odločbe.
   Cour du travail de Liège, section de Neufchâteau predlaga Sodišču, da odloči o naslednjih vprašanjih:
   
               1)
            
            
               Ali člen 13 in naslednji Uredbe Sveta (EGS) št. 1408/71 - o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (1) - predstavljajo oviro za določitev prispevka – kot npr. višji prispevek na podlagi A. R. št. 289 z dne 31. marca 1984, ki določa nekatere začasne ukrepe za zmanjšanje prihodkov samozaposlenih oseb z namenom zmanjšanja javnih bremen in finančnega ravnovesja socialnega statusa samozaposlenih oseb – z vključitvijo v dohodke iz dejavnosti teh, ki jih je dobila samozaposleni oseba z opravljanjem poklicne dejavnosti na ozemlju druge države članice kot pa te v kateri je obdavčena, glede na to, da na podlagi tega vplačila, samozaposlena oseba ne more zahtevati koristi katerekoli socialne ali druge storitve, ki je v breme tej državi?
            
         
               2)
            
            
               Ali Rimska pogodba z dne 25. marca 1957 o ustanovitvi Evropske skupnosti in zlasti njeni členi 39 do 43 (prej členi 48 do 52) ne nasprotuje temu, da se prispevek izračunan na tej osnovi naloži samozaposlenim osebam, ki izvajajo svojo pravico do prostega gibanja?
            
         
      (1)  Uredba Sveta (EGS) št. 1408/71 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti kot je bila spremenjena in dopolnjena z Uredbo Sveta (EGS) št. 2001/83 z dne 2. junija 1983 (UL L 230, str. 6, Priloga I).